[{"text_idx": "#000001", "text": "Eleni... Dewch i Ddarganfod Gogledd Cymru!"}, {"text_idx": "#000003", "text": "Mae\u2019r amrywiaeth helaeth o leoliadau ac atyniadau yn ei gwneud yn baradwys i anturwyr!"}, {"text_idx": "#000004", "text": "Ceir mynyddoedd Eryri, morlin syfrdanol, ynysoedd nodweddiadol, cefn gwlad gwyrdd glaswelltog, Traethau Baner Las a llawer mwy."}, {"text_idx": "#000005", "text": "Mae llond gwlad o bethau i\u2019w darganfod yng ngogledd Cymru eleni."}, {"text_idx": "#000006", "text": "Mae mynyddoedd Eryri yn cynnwys Yr Wyddfa enwog, Tryfan a\u0302\u2019i ddannedd tebyg i Toblerone, a\u2019r Glyderau \u2013 pob un ymysg ffefrynnau mynyddwyr yn y DU ac yn rhyngwladol."}, {"text_idx": "#000008", "text": "Yng nghanol y mynyddoedd mae llwybrau chwedlonol sy\u2019n rhan o lawer o straeon y Mabinogi \u2013 casgliad o chwedlau mytholegol Cymreig."}, {"text_idx": "#000009", "text": "Mae\u2019r morlin wir yn werth ei weld, yn cynnwys pob math o amgylcheddau glan mo\u0302r \u2013 clogwyni, ogofau, darnau mawr o draeth tywodlyd, a thwyni tywod aruchel. Ac mae hynny heb so\u0302n am y nifer o oleudai glan mo\u0302r sydd wedi llywio llongau heibio\u2019r creigiau arfordirol ers canrifoedd."}, {"text_idx": "#000010", "text": "Hefyd, mae lleoliadau glan mo\u0302r gwych fel Caernarfon, Porthdinllaen a Llandudno, oll o fewn pellter gyrru i\u2019w gilydd a phob un yr un mor hanesyddol arwyddocaol a phrydferth a\u2019i gilydd."}, {"text_idx": "#000011", "text": "Ymysg ynysoedd gogledd Cymru mae Ynys Mo\u0302n, ynys hardd sy\u2019n adnabyddus am ei thraethau hyfryd a\u2019i chefn gwlad gwyrdd glaswelltog, sydd yr un mor drawiadol."}, {"text_idx": "#000012", "text": "Ar arfordir Ynys Mo\u0302n mae ynys lanw Llanddwyn a\u2019i goleudy gwyn enwog \u2013 man delfrydol i unrhyw Instagramwyr brwd gan fod y traethau tawel yn gwneud llun anhygoel, heb fod angen yr un hidlydd. Mae ganddi le ym mytholeg Cymru hefyd fel cartref Dwynwen, nawddsant cariadon Cymru."}, {"text_idx": "#000015", "text": "Ychydig i\u2019r de o Benrhyn Lly\u0302n mae pentref Eidalaidd ysblennydd Portmeirion, sydd wedi cael ei ddylunio\u2019n ofalus fel lleoliad gwyliau paradwysaidd \u2013 dyma oedd lleoliad ffilmio\u2019r gyfres deledu \u2018The Prisoner\u2019. Mae yno olygfeydd godidog dros y mo\u0302r crisialog, a choetir cudd."}, {"text_idx": "#000016", "text": "Mae dyfrbont Pontcysyllte yn lleoliad anhygoel hefyd, ac yn adnabyddus dros y byd i gyd. Mae\u2019r ddyfrbont ar godi yn cario cychod camlas drwy\u2019r awyr wrth iddynt hwylio dros y bont. Golygfa werth ei gweld."}, {"text_idx": "#000017", "text": "Mae gan Gymru fwy o gestyll fesul milltir sgwa\u0302r nag unrhyw wlad arall yn y byd! Rhai o\u2019n hoff rai ni ydy Castell Caernarfon, Castell Biwmares a Chastell Dolwyddelan. Ewch i\u2019w gweld!"}, {"text_idx": "#000018", "text": "Hawdd eu cyrraedd mewn car o\u2019n gwesty yn Eryri sy\u2019n dyddio\u2019n o\u0302l i\u2019r 15fed ganrif."}]